**uČebné osnovy – ROZVíJANIE KOMUNIKAčNEJ SCHOPNOSTI PRE ŽIAKOV So STREDNýM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Ildikó Ádám**

**Pre 4. ročník - schválené PR, dňa: 13.09.2021**

**UČEBNÉ OSNOVY – ROZVÍJANIE KOMUNIKAČNEJ SCHOPNOSTI- 4. ročník ZŠ pre žiakov so stredným stupňom mentálneho postihnutia**

**Školský rok: 2021/2022**

**Ročník: štvrtý**

**Počet vyučovacích hodín v školskom roku: 3 hodiny týždenne - 99 hodín ročne**

# CHARAKTERISTIKA PREDMETU

Vyučovací predmet rozvíjanie komunikačnej schopnosti (ďalej aj „RKS“) je určený pre všetkých žiakov s mentálnym postihnutím. V klinickom obraze mentálnej retardácie sa vyskytujú sprievodné prejavy v neuro-psychickom vývine, vo vývine motoriky, psychiky, citov, vôle a najmä v oblasti komunikácie a reči. Komunikačná schopnosť je komplexná schopnosť človeka vedome a podľa patričných noriem používať jazyk ako systém znakov a symbolov v celej jeho komplexnosti a vo všetkých jeho formách a to za účelom realizovania určitého komunikačného zámeru. Komplexnosť znamená, že táto schopnosť zahŕňa všetky jazykové roviny (fonetickofonologickú, lexikálno-sémantickú, morfologicko-syntaktickú, pragmatickú); pokiaľ ide o formy, komunikačná schopnosť zahŕňa všetky spôsoby komunikovania (napríklad hovorený, grafický, neverbálny spôsob komunikácie). Preto je obsah predmetu RKS zameraný na všetky roviny jazyka a všetky formy komunikácie. Narušená komunikačná schopnosť detí s mentálnym postihnutím má špecifickú etiológiu, symptomatológiu aj metódy intervencie. (Lechta - Matuška, 1995) U detí s mentálnym postihnutím býva zvyčajne vývin reči oneskorený alebo obmedzený. Obsah predmetu RKS je rámcový. Postupujeme v súlade so zákonitosťami vývinu reči a myslenia žiaka, rešpektujúc priebežne úroveň všetkých jeho schopností (motorika, poznávacie procesy). Počet vyučovacích hodín v týždni je daný rámcovým učebným plánom (ďalej len RUP) vo vzdelávacom programe pre deti a žiakov s mentálnym postihnutím. Pre žiakov, ktorí nie sú schopní dorozumievať sa hovorenou rečou (ich reč nie je zrozumiteľná alebo sú úplne nehovoriaci), sa odporúča okrem predmetu RKS zaradiť aj voliteľný predmet Augmentatívna a alternatívna komunikácia. Náhradné a doplnkové komunikačné systémy potom používajú žiaci v bežnej komunikácii a na všetkých vyučovacích predmetoch.

**CIELE PREDMETU**

* Hlavným cieľom predmetu RKS v ŠZŠ je podporiť rozvoj reči a jazykových schopností ako predpokladu k realizácii určitého komunikačného zámeru a funkčného dorozumievania, stimulovať komunikáciu žiaka v sociálnej interakcii.
* Rozvíjanie komunikačnej schopnosti jednotlivých žiakov je primerané úrovni rozvinutia poznávacích, psycho-motorických, citových a vôľových predpokladov a schopností.

**Ročník: štvrtý**

**Počet vyučovacích hodín v školskom roku: 3 hodiny týždenne – 99 hodín ročne**

Učebné osnovy sú totožné so vzdelávacím štandardom ŠVP pre daný predmet

|  |  |  |  |  |
| --- | --- | --- | --- | --- |
| Počet hodín | Tematický celok Vzdelávacia oblasť | Oblasti | Proces | Obsah |
|  99 | Jazyk a komunikácia | Pragmatická rovina jazykaLexikálno-sémantická rovina jazykaMorfologicko-syntaktická rovina jazykaFoneticko-fonologická rovina jazykaRozvíjanie rozprávačských schopností (naratív)Rozvíjanie iných schopností spojených s komunikáciou | * Žiakovi je potrebné umožniť komunikovať takou formou, pre akú má zachované schopnosti a tieto v komunikácii stimulovať a rozvíjať.
* Rozvíjanie komunikačnej schopnosti sa prelína celým vyučovacím procesom.
* Témy preberané v predmete RKS by mali byť v súlade s témami preberanými najmä v predmete Slovenský jazyk a literatúra a Vecné učenie.
* Na hodine RKS sa učiteľ má so žiakmi zamerať na porozumenie pojmov a súvislostí a precvičovanie ich používania v komunikácii.
* Na vyučovaní predmetu RKS odporúčame využívať skupinovú prácu, zážitkové učenie, dramatizáciu a hry.
* Vhodnou formou aktivít je cielené vytváranie komunikačných situácií. Túto formu vyučovania možno realizovať na vyučovacej hodine alebo v bloku, v priestoroch triedy alebo v prirodzenom prostredí, ktoré súvisí s komunikačným obsahom alebo témou.
* Odporúčame rozširovať vytváranie komunikačných situácií a okruh komunikačných partnerov aj do prostredia mimo školy a rodiny, napr. komunikácia v obchode, na pošte, na železničnej stanici.
* Zameriavame sa na témy z bežného života pre použitie komunikačnej schopnosti v bežnom živote.
* U žiakov, ktorých hovorená reč je nezrozumiteľná alebo sú úplne nehovoriaci využívame augmentatívnu a alternatívnu komunikáciu (AAK).
* Pri príprave činností pre žiakov, ktorí majú narušenú komunikačnú schopnosť odporúčame spolupracovať s logopédom, sledovať odbornú literatúru a odporúčané internetové zdroje, prípadne možnosti ďalšieho vzdelávania v oblasti komunikácie detí a žiakov s ťažko narušenou komunikačnou schopnosťou.
* Rozvíjať slovnú zásobu, chápanie pojmov a ich používanie v komunikácii

Rozvíjať jazykový cit, syntaktické a morfologické pravidlá.Aplikovať ich do hovorenej i písanej podoby (podľa individuálnych schopností žiaka).Rozvíjať fonematické uvedomovanie, schopnosť diferencovať dištinktívne znaky jazyka podľa individuálnych schopností žiaka.Rozvíjať artikulačnú obratnosť a výslovnosťRozvíjať rozprávačské schopnosti žiakov podľa individuálnych schopností.Rozvíjať taktilné a kinestetické vnímanieRozvíjať sluchovú a zrakovú gnóziu (vnímanie, diferenciácia, pamäť).Rozvíjať priestorovú orientáciu a orientáciu v časeRozvíjať motorické schopnosti Rozvíjať čitateľské a pisateľské schopnosti | Porozumenie reči* Komentovanie „tu a teraz“. Komentovaním všetkých činností a pomenovávaním predmetov rozvíjame porozumenie pojmov a ich vzájomných súvislostí. Postupujeme od poznávania skutočných predmetov a javov k obrázkom a porozumeniu pojmov.
* Kategorizovanie pojmov podľa daných kritérií.
* Vykonávanie činností podľa komentovania a porozumenia obsahu prehovoru komunikačného partnera.

Rozvíjanie expresívnej reči* Námetové hry, pri ktorých žiak môže komentovať svoju činnosť. Vo všetkých hrách kladieme dôraz na hlasné komentovanie činnosti alebo spoločné komentovanie s pomocou učiteľky. Pri hrách sa odporúča používať názorné skutočné predmety, ich miniatúry alebo primerané ilustrácie a obrázky.
* Nehovoriaci žiaci komentujú s pomocou posunkov, grafických znakov alebo iným náhradným komunikačným prostriedkom.
* Vytváranie situácií z bežného života tak, aby ich mohli žiaci lepšie pochopiť a komentovať („zažiť ich“) a tým si upevňovať slovnú zásobu.
* Jednoduché aktívne pomenovávanie predmetov a dejov v prostredí školy a rodiny, jednoduché komentovanie vykonávaných alebo prebiehajúcich činností a situácií.
* Tvorenie jednoslovných a dvojslovných viet, slovných pomenovaní.

Rozhovor* Jednoduchý rozhovor, striedanie role s komunikačným partnerom.
* Začiatok a ukončenie rozhovoru. Výber a udržanie témy rozhovoru.
* Výber komunikačných prostriedkov primeraných situácii a komunikačnému partnerovi. Odpoveď na otázku, kladenie otázok.
* Modelové hry, dramatizácia.
* Pomenovávanie skutočných predmetov a javov alebo obrázkov.
* Kategorizovanie pojmov podľa významu s názornými príkladmi a bez nich. (Pri pomenovávaní zároveň ukazujeme na predmet alebo zároveň vykonávame pohyb a pod.)
* Rozlišovanie a porovnávanie významovo podobných a protikladných pojmov. (Názorne: reč v spojení so zrakovým alebo taktilným vnemom a pod.)
* Zovšeobecňovanie pojmov.
* Kľúčové slová.
* Upevňovanie významu pojmov a súvislostí zážitkovou formou.
* Hovorená reč a náhradné komunikačné systémy
* Nácvik ohýbania slov, nácvik predložkových väzieb a analógie primerane schopnostiam žiaka s pomocou, názorným a zážitkovým spôsobom,
* maľované čítanie,
* doplňovanie a opakovanie viet,
* odvodzovanie slov,
* tvorba viet a súvetí,
* rozvoj porozumenia reči

Hovorená reč a náhradné komunikačné systémy* Rozvíjanie sluchovej diferenciačnej schopnosti
* Hry s nerečovými zvukmi, rozlišovanie rôznych druhov zvukov (zvuky zvierat, štrnganie, búchanie, šuchot, zvonček, píšťalka a pod.), rozlišovanie intenzity a smeru prichádzajúcich zvukov.
* Rozlišovanie zvukov reči, rytmizovanie slabík.
* Hry so zmenami melódie a tempa reči.
* Rozlišovanie prvej hlásky v slove.
* Rozlišovanie dĺžky hlások a slabík.
* Cvičenia zamerané na rozvíjanie pohyblivosti hovoridiel, koordináciu pohybov a správnu výslovnosť.
* Hovorená reč a náhradné komunikačné systémy
* Pozorovanie osôb a udalostí v okolí, uvažovanie o nich aj mimo ich bezprostredného vnímania.
* Jednoduché rozprávanie zážitku podľa osnovy, rozprávanie podľa obrázkov, vnímanie časovej následnosti a súvislostí udalostí.
* Práca s detskými ilustrovanými knihami, leporelami, obrázkami.
* Poznávanie predmetov a povrchov hmatom, rozvíjanie diferenciačných schopností.
* Rozvíjanie vnímania vlastných pohybov.
* Poznávanie rôznych zvukov, rozlišovanie ich kvality, intenzity, smeru.
* Poznávanie melódie a rytmu.
* Cvičenia na zapamätanie melódie a rytmu, riekanky, radu slov, vety a pod.
* Vnímanie a diferencovanie viditeľných znakov predmetov, osôb a udalostí, vnímanie viditeľných zmien.
* Cvičenia na rozvíjanie zrakovej pamäti.
* Cvičenia zrakovej analýzy a syntézy.
* Rozvíjanie poznávacích procesov: zachovanie, priraďovanie, zoraďovanie, triedenie – kategorizácia
* Rozvíjanie pamäti (akusticko-verbálna a zraková, pracovná pamäť)
* Cvičenia pravo-ľavej orientácie (telesná schéma, rovinná orientácia
* Serialita (nácvik sekvencií, postupnosti)
* Intermodalita (audiovizuálny vzťah)
* Rozvíjanie oromotoriky, vizuomotoriky, jemnej a hrubej motoriky, grafomotoriky, fonograforytmiky.

Pre osvojovanie čítania analyticko-syntetickou i globálnou metódou je nevyhnutné dosiahnutie určitej úrovne fonologického uvedomenia. Preto je súčasťou obsahu predmetu RKS aj:* Rozvíjanie schopnosti diferencovať zvuky reči (slabiky, hlásky a ich dĺžku) hrovou formou.
* Diferencovanie obrázkov, symbolov alebo znakov.
* Schematické znázornenie slov.
* Rytmizovanie riekaniek a detských pesničiek.
* Rozvíjanie schopnosti orientácie v priestore a v rovine (chápanie a vyjadrenie polohy predmetu hore, dolu, v prostriedku; sledovanie a ukladanie prvkov v rade zľava doprava).
* Obrázkové (maľované) čítanie.
* Ak individuálne schopnosti žiaka nedovoľujú osvojovanie si všetkých tvarov písmen, odporúča sa čítanie a písanie len veľkých tlačených písmen.
 |
| Implementácia finančnej gramotnosti do vzdelávania3. Zabezpečenie peňazí pre uspokojovanie životných potrieb.3.1 Poznať a harmonizovať osobné, rodinné, spoločenské potreby.  | * vysvetliť vzájomné vzťahy medzi životnými potrebami jednotlivca a rodiny
* vysvetliť, kedy sporiť a kedy si požičiavať, rozdiel medzi úsporami a pôžičkou
 |
| Prierezová téma naplnená v rámci tematického celku:Mediálna výchova  | * uvedomiť význam a vplyv médií vo svojom živote a v  spoločnosti,
* pochopiť a rozlíšiť pozitíva a negatíva využívania, vplyvu médií a ich produktov,
* nadobudnúť základy zručností potrebných na využívanie médií.
 |